CELEX: 62018TA0524
Language: sk
Date: 2019-12-04 00:00:00
Title: Vec T-524/18: Rozsudok Všeobecného súdu zo 4. decembra 2019 – Billa/EUIPO – Boardriders IP Holdings (Billa) („Ochranná známka Európskej únie – Námietkové konanie – Prihláška slovnej ochrannej známky Európskej únie Billa – Skoršie slovné ochranné známky Európskej únie BILLABONG – Relatívny dôvod zamietnutia – Pravdepodobnosť zámeny – Podobnosť označení – Porovnanie výrobkov a služieb – Článok 8 ods. 1 písm. b) nariadenia (EÚ) 2017/1001“)

3.2.2020   
            
            
               SK
            
            
               Úradný vestník Európskej únie
            
            
               C 36/26
            
         
      Rozsudok Všeobecného súdu zo 4. decembra 2019 – Billa/EUIPO – Boardriders IP Holdings (Billa)
      (Vec T-524/18) (1)
      
      („Ochranná známka Európskej únie - Námietkové konanie - Prihláška slovnej ochrannej známky Európskej únie Billa - Skoršie slovné ochranné známky Európskej únie BILLABONG - Relatívny dôvod zamietnutia - Pravdepodobnosť zámeny - Podobnosť označení - Porovnanie výrobkov a služieb - Článok 8 ods. 1 písm. b) nariadenia (EÚ) 2017/1001“)
      (2020/C 36/31)
      Jazyk konania: angličtina
      
         Účastníci konania
      
      
         Žalobkyňa: Billa AG (Wiener Neudorf, Rakúsko) (v zastúpení: J. Rether, M. Kinkeldey, J. Rosenhäger a S. Brandstätter, advokáti)
      
         Žalovaný: Úrad Európskej únie pre duševné vlastníctvo (v zastúpení: J. Ivanauskas a H. O’Neill, splnomocnení zástupcovia)
      
         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Boardriders IP Holdings LLC (Huntington Beach, Kalifornia, Spojené štáty) (v zastúpení: J. Fish, solicitor, a A. Bryson, barrister)
      
         Predmet veci
      
      Žaloba podaná proti rozhodnutiu štvrtého odvolacieho senátu EUIPO z 21. júna 2018 (vec R 2235/2017-4), v znení opravy zo 4. októbra 2018, týkajúcemu sa námietkového konania medzi Boardriders IP Holdings a Billa
      
         Výrok rozsudku
      
      
                  1.
               
               
                  Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 21. júna 2018 (vec R 2235/2017-4) sa zrušuje v rozsahu, v akom sa týka výrobkov „hry“ patriacich do triedy 28 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v znení zmien a doplnení, na ktoré sa vzťahuje prihlasovaná ochranná známka.
               
            
                  2.
               
               
                  Vo zvyšnej časti sa žaloba zamieta.
               
            
                  3.
               
               
                  Účastníci konania znášajú vlastné trovy konania.
               
            
         (1)  Ú. v. EÚ C 399, 5.11.2018.